CELEX: 32005R1643
Language: sk
Date: 2005-10-07 00:00:00
Title: Nariadenie Komisie (ES) č. 1643/2005 zo 7. októbra 2005, ktorým sa otvára výberové konanie č. 55/2005 ES na predaj vínneho destilátu na nové priemyselné použitia

8.10.2005   
            
            
               SK
            
            
               Úradný vestník Európskej únie
            
            
               L 263/3
            
         
      NARIADENIE KOMISIE (ES) č. 1643/2005
   zo 7. októbra 2005,
   ktorým sa otvára výberové konanie č. 55/2005 ES na predaj vínneho destilátu na nové priemyselné použitia
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1493/1999 zo 17. mája 1999 o spoločnej organizácii trhu s vínom (1), a najmä na jeho článok 33,
   keďže:
   
               (1)
            
            
               Nariadenie Komisie (ES) č. 1623/2000 z 25. júla 2000, ktorým sa stanovujú pravidlá uplatňovania nariadenia (ES) č. 1493/1999 o spoločnej organizácii trhu s vínom, pokiaľ ide o trhové mechanizmy (2), okrem iného určuje pravidlá uplatňovania týkajúce sa odpredaja zásob alkoholu, ktoré pochádzajú z destilácií v zmysle článkov 27, 28 a 30 nariadenia (ES) č. 1493/1999 a ktoré sú v držbe intervenčných agentúr.
            
         
               (2)
            
            
               V súlade s článkom 80 nariadenia (ES) č. 1623/2000 sa má pristúpiť k výberovému konaniu na predaj vínneho destilátu na nové priemyselné použitia s cieľom znížiť zásoby vínneho destilátu v Spoločenstve a umožniť v Spoločenstve realizáciu priemyselných projektov v malom meradle alebo spracovanie alkoholu na tovar s priemyselným účelom určený na vývoz. Vínny destilát Spoločenstva, ktorý skladujú členské štáty, pozostáva z množstva pochádzajúceho z destilácií v zmysle článkov 27, 28 a 30 nariadenia (ES) č. 1493/1999.
            
         
               (3)
            
            
               Od 1. januára 1999 a podľa nariadenia Rady (ES) č. 2799/98 z 15. decembra 1998, ktorým sa stanovil nový agromonetárny režim pre euro (3), sa ceny ponúk a zábezpeky musia vyjadrovať v eurách a platby sa musia vykonávať v eurách.
            
         
               (4)
            
            
               Na podávanie ponúk sa odporúča určiť minimálne ceny diferencované podľa kategórie konečného použitia.
            
         
               (5)
            
            
               Opatrenia určené v tomto nariadení sú v súlade so stanoviskom Riadiaceho výboru pre vína,
            
         PRIJALA TOTO NARIADENIE:
   Článok 1
   Týmto sa otvára výberové konanie č. 55/2005 ES na predaj vínneho destilátu na nové priemyselné použitia. Alkohol pochádza z destilácií v zmysle článkov 27, 28 a 30 nariadenia (ES) č. 1493/1999 a je v držbe francúzskej intervenčnej agentúry.
   Objem ponúkaný na predaj predstavuje 120 000 hektolitrov alkoholu s obsahom 100 % obj. Čísla sudov, miesta skladovania a objem alkoholu s obsahom 100 % obj. v každom z nich sa uvádzajú v prílohe.
   Článok 2
   Predaj sa uskutočňuje v súlade s ustanoveniami článkov 79, 81, 82, 83, 84, 85, 95, 96, 97, 100 a 101 nariadenia (ES) č. 1623/2000 a článku 2 nariadenia (ES) č. 2799/98.
   Článok 3
   1.   Ponuky sa musia predkladať v príslušnej intervenčnej agentúre, ktorá má daný alkohol v držbe:
   
               Onivins-Libourne, délégation nationale
            
         
               17, avenue de la Ballastière, boîte postale 231
            
         
               F-33505 Libourne Cedex
            
         
               téléphone (33-5) 57 55 20 00
            
         
               tel. 57 20 25
            
         
               fax: (33-5) 57 55 20 59,
            
         alebo ich treba poslať doporučene na adresu tejto intervenčnej agentúry.
   2.   Ponuky sa predkladajú v zalepenej obálke s nápisom „Ponuka na výberové konanie č. 55/2005 ES na nové priemyselné použitia“, ktorá je vložená v obálke adresovanej príslušnej intervenčnej agentúre.
   3.   Ponuky musia byť doručené do príslušnej intervenčnej agentúry najneskôr 27. októbra 2005 do 12.00 hod. (bruselského času).
   4.   Každú ponuku musí sprevádzať potvrdenie o zložení účastníckej zábezpeky 4 EUR za hektoliter alkoholu s obsahom 100 % obj. v príslušnej intervenčnej agentúre, ktorá má daný alkohol v držbe.
   Článok 4
   Minimálna cena, na ktorú sa môžu vykonávať ponuky, je 10,50 EUR za hektoliter alkoholu s obsahom 100 % vol. určeného na výrobu pekárenského droždia, 28 EUR za hektoliter alkoholu s obsahom 100 % vol. určeného na výrobu chemických produktov aminového alebo chloralového typu na vývoz, 34 EUR za hektoliter alkoholu s obsahom 100 % vol. určeného na výrobu kolínskej vody na vývoz a 8,5 EUR za hektoliter alkoholu s obsahom 100 % vol. určeného na iné priemyselné použitie.
   Článok 5
   Formality týkajúce sa odberu vzoriek boli určené v článku 98 nariadenia (ES) č. 1623/2000. Cena vzoriek je 10 EUR za liter.
   Intervenčná agentúra dodá všetky potrebné informácie o charakteristikách alkoholu ponúkaného na predaj.
   Článok 6
   Realizačná zábezpeka sa stanovuje na 30 EUR za hektoliter alkoholu s obsahom 100 % obj.
   Článok 7
   Toto nariadenie nadobúda účinnosť dňom svojho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. októbra 2005
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 179, 14.7.1999, s. 1. Nariadenie naposledy zmenené a doplnené nariadením Komisie (ES) č. 1795/2003 (Ú. v. EÚ L 262, 14.10.2003, s. 13).
   
      (2)  Ú. v. ES L 194, 31.7.2000, s. 45. Nariadenie naposledy zmenené a doplnené nariadením (ES) č. 616/2005 (Ú. v. EÚ L 199, 29.7.2005, s. 45).
   
      (3)  Ú. v. ES L 349, 24.12.1998, s. 1.
   
      PRÍLOHA
      VÝBEROVÉ KONANIE č. 55/2005 ES NA PREDAJ ALKOHOLU NA NOVÉ PRIEMYSELNÉ POUŽITIA
      Miesto skladovania, objem a charakteristiky alkoholu ponúkaného na predaj
      
                  Členský štát
               
               
                  Umiestnenie
               
               
                  Číslo suda
               
               
                  Objem alkoholu s obsahom 100 % obj. v hektolitroch
               
               
                  Odkaz na článok nariadenia (ES) č. 1493/1999
               
               
                  Typ alkoholu
               
               
                  Alkoholometrický titer
                  (v % obj.)
               
            
                  
                     FRANCÚZSKO
                  
               
               
                  
                              Onivins-Longuefuye
                           
                        
                              F-53200 Longuefuye
                           
                        
               
                  20
               
               
                  5 230
               
               
                  27
               
               
                  surový
               
               
                  + 92
               
            
                  3
               
               
                  22 420
               
               
                  27
               
               
                  surový
               
               
                  + 92
               
            
                  9
               
               
                  22 650
               
               
                  27
               
               
                  surový
               
               
                  + 92
               
            
                  19
               
               
                  22 680
               
               
                  27
               
               
                  surový
               
               
                  + 92
               
            
                  4
               
               
                  22 825
               
               
                  27
               
               
                  surový
               
               
                  + 92
               
            
                  22
               
               
                  8 895
               
               
                  27
               
               
                  surový
               
               
                  + 92
               
            
                  
                              Onivins-Port-La-Nouvelle
                           
                        
                              Entrepôt d’alcool
                           
                        
                              Av. Adolphe-Turrel BP 62
                           
                        
                              F-11210 Port-La-Nouvelle
                           
                        
               
                  15
               
               
                  7 865
               
               
                  27
               
               
                  surový
               
               
                  + 92
               
            
                  12
               
               
                  2 320
               
               
                  30
               
               
                  surový
               
               
                  + 92
               
            
                  12
               
               
                  160
               
               
                  28
               
               
                  surový
               
               
                  + 92
               
            
                  39
               
               
                  4 955
               
               
                  27
               
               
                  surový
               
               
                  + 92
               
            
                  Spolu
               
               
                   
               
               
                  120 000